Cuneiform Tablet Kt 94/k 791 (AKT 6a 196)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
šál-ma-a-šur ù a-mur-IŠTAR iṣ-bu-tù-ni-a-tí-ma um-ma a-mur-IŠTAR-ma a-na šál-ma-a-šùr-ma DUMU me-tim a-na-ku 3 ma-na KÙ.BABBAR 3 a-tù-nu a-na a-bi₄-a ḫa-bu-lá-tù-nu ṭup-pá-ak-nu ḫa-ar-ma-am ša ḫu-bu-li-ku-nu a-bi₄ e-zi-ba-am KÙ.BABBAR šu-qú-ul ú-lá šu-ma ša-ba-e tí-šu ṭup-pá-am <gap> ú-ra <gap> ṭup-pá-kà lá-du-uk um-ma šál-ma-a-šur-ma ke-na 3 né-nu KÙ.BABBAR ni-ḫi-bi₄-il₅ a-ni-nam a-ṣé-er a-šur-ma-lik ù šál-ma-a-šur ša ki-ma i-a-tí KÙ.BABBAR ú-šé-bi₄-il₅-ma a-na ša ki-ma a-bi₄-kà KÙ.BABBAR iš-qú-lu ù iš-tù KÙ.BABBAR iš-qú-lu-ni iš-tí a-bi₄-kà a-na-me-er IGI e-dí-na-a IGI ṣí-lá-{d}IM kà-ru-um kà-ni-iš i-dí-ni-a-tí-ma ší-bu-tí-ni ba-áb i-lim IGI pá-aṭ-ri-im ša a-šur ṭup-pá-am ni-dí-in